钦定古今图书集成/明伦汇编/氏族典/第035卷 > 《廖用贤尚友录》 > 龚晟
## 钦定古今图书集成/明伦汇编/氏族典/第035卷 > 《廖用贤尚友录》 > 龚晟

按《蒲圻县志》：“晟，字德辉，天顺进士。初拜江西道御史，
敕巡直隶八府，按两淮盐舶。广东寇猖獗，又敕晟代
巡。晟至，疏建制府于苍梧。上嘉纳行之，大破蛮荒，地
方宁谧。无何，又有浙西之命，斥舞文，釐宿弊。又拜陕
西护军，严缉申令，旌旗变色。成化十一年，晟为台长，
首请建立东宫，疏论元宰，量移贵州参议以归。”